
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 160
                                                              din 27 august 2015
privind închirierea unui cabinet medical prin licitaţie publică cu strigare


Consiliul Local al Municipiului Sighişoara, întrunit în şedinţă ordinară,

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 18531/11.08.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere cererea înregistrată la Municipiul Sighişoara sub nr. 18827/13.08.2015, prin care domnul Mălău Nicolae Adrian – medic specialist pediatru, titular al C.M.I. “Dr. Mălău Nicolae Adrian” solicită, în esenţă, închirierea unui spaţiu cu destinaţia de cabinet medical în care să-şi continue activitatea, întrucât în imobilul situat în Municipiul Sighişoara str. Morii nr. 26 (fosta Policlinică), în care are inchiriat un spaţiu şi îşi desfăşoară activitatea la momentul actual urmează să fie mutată Secţia Obstetrică-Ginecologie şi Compartimentul Neonatologie din cadrul Sptalului Municipal Sighişoara;

Având în vedere Hotărârea Consiliului Local Sighişoara nr. 79/17.04.2014, prin care s-a aprobat mutarea Secţiei Obstetrică-Ginecologie şi a Compartimentului Neonatologie din cadrul Spitalului Municipal Sighişoara, din imobilul situat în Municipiul Sighişoara, str. Gării nr. 1, în imobilul situat  în Municipiul Sighişoara, str. Morii nr. 26;


Având în vedere, că prin art. 1 din Hotărârea Consiliului Local Sighişoara nr. 154/31.07.2014 s-a aprobat transmiterea în folosinţă gratuită pe o perioadă de 5 (cinci) ani, începând cu data de 01.08.2014, a spaţiului cu altă destinaţie decât locuinţă - cabinetul medical nr. VI din construcţia C1, situat în Municipiul Sighişoara, str. Hermann Oberth nr. 22, către Casa Judeţeană de Pensii Mureş, pentru desfăşurarea activităţii cabinetului de expertiză medicală Sighişoara, însă ulterior potrivit adresei nr. 117776/01.10.2014, înregistrată la Municipiul Sighişoara sub nr. 21199/06.10.2014, Casa Judeţeană de Pensii Mureş a renunţat la folosinţa acestui spaţiu, sens în care acesta este liber şi poate fi închiriat prin licitaţie publică cu strigare, după abrogarea art. 1 din Hotărârea Consiliului Local Sighişoara nr. 154/31.07.2014;

Având în vedere că, prin închirierea cabinetului medical nr. VI din construcţia C1, situat în Municipiul Sighişoara, str. Hermann Oberth nr. 22, nu sunt afectate planurile de sistematizare şi că acest cabinet nu face obiectul Legii nr. 10/2001, republicată, cu modificările şi completările  ulterioare şi al Legii nr. 247/2005;

Având în vedere prevederile art. 555 – 566, art. 858 - 865 şi art. 1777 – 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere că prin închiriere se aduc venituri suplimentare la bugetul local;

Având în vedere Raportul de specialitate al Direcţiei Administrarea Patrimoniului,  înregistrat cu nr. 18530/11.08.2015, prin care se propune abrogarea art. 1 din Hotărârea Consiliului Local Sighişoara nr. 154/31.07.2014 şi închirierea prin licitaţie publică cu strigare a spaţiului - cabinetul medical nr. VI din construcţia C1, situat în Municipiul Sighişoara, str. Hermann Oberth, nr. 22, în suprafaţă totală de 53,82 mp., cu destinaţia de cabinet  medical în specialitatea pediatrie, îndeplinindu-se prevederile legale în acest sens;

Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „c”, (5) lit. „a” şi „b” şi (9), art. 45 (3), art. 115 (1) lit. „b’’ şi a art. 123 din Legea nr. 215/2001, Legea Administraţiei Publice Locale, republicată, cu modificările şi completările ulterioare,

HOTĂRĂŞTE:
Art. 1. Cu data adoptării prezentei hotărâri se abrogă art. 1 din Hotărârea Consiliului Local Sighişoara nr. 154/31.07.2014 privind transmiterea în folosinţă gratuită a unor spaţii cu altă destinaţie decât locuinţă.

Art. 2. (1) Se aprobă închirierea prin licitaţie publică cu strigare a spaţiului - cabinetul medical nr. VI din construcţia C1, situat în Municipiul Sighişoara, str. Hermann Oberth, nr. 22, înscris în C.F. individuală nr. 11597/VI, sub nr. top. 974/2/2, 973/2/VI, în suprafaţă totală de 53,82 mp., cu destinaţia de cabinet  medical în specialitatea pediatrie.

(2) Cabinetul medical nr. VI din construcţia C1, situat în Municipiul Sighişoara, str. Hermann Oberth, nr. 22, are următoarea componenţă:

-    cabinet medical cu Su = 25,50 mp.;

· cota indiviză de 0,93 mp. din Holul comun cu Su = 5,58 mp;

· cota indiviză de 14,25 mp. din Sala de aşteptare cu Su = 44,21 mp + Sala de aşteptare cu Su = 41,29 mp.;

· cota indiviză de 1,43 mp. din WC cu Su = 2,78 mp + WC cu Su = 5,80 mp.

· cota indiviză de 4,43 mp. din Fişier cu Su = 26,58 mp.;

· cota indiviză de 2,35 mp. din Sală sterilizare cu Su = 14,10 mp.;

· cota indiviză de 1,43 mp. din Vestiar cu Su = 8,58 mp.;

· cota indiviză de 3,50 mp. din Magazie cu Su = 21 mp.

 (3) Valoarea chiriei pentru începerea licitaţiei publice cu strigare va fi de 242,19 lei/lună, respectiv 4,5 lei/mp./lună, stabilită conform pct. 15 lit. a)  din anexa nr. 1 la Hotărârea Consiliului Local Sighişoara nr. 203/27.11.2014 şi va fi indexată cu  indicele de inflaţie semestrial.

(4) Durata închirierii va fi de 5 (cinci) ani, cu posibilităţi de prelungire.

Art. 3. Se aprobă Caietul de sarcini pentru închirierea prin licitaţie publică cu strigare a spaţiului - cabinetul medical nr. VI din construcţia C1, situat în Municipiul Sighişoara, str. Hermann Oberth, nr. 22, înscris în C.F. individuală nr. 11597/VI, sub nr. top. 974/2/2, 973/2/VI, în suprafaţă totală de 53,82 mp., cu destinaţia de cabinet  medical în specialitatea pediatrie, anexa nr. 1 la prezenta hotărâre.

Art. 4. Cu ducerea la îndeplinire a prevederilor prezentei hotărâri se încredinţează Instituţia Primarului Municipiului Sighişoara, Viceprimarul Municipiului Sighişoara, Direcţia Economică prin  d-l ec. Oltean Emil, Director executiv, Direcţia Administrarea Patrimoniului prin d-l ing. Maşca Petru, Director executiv şi Biroul Juridic din cadrul Municipiului Sighişoara.

Art. 5. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

      Dan Constantin Enescu
  Contrasemnează/Avizat pentru legalitate

           SECRETAR,



             Anca Bizo
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Instituţia Primarului Municipiului Sighişoara;

  1 ex. Viceprimar;

  1 ex. Secretar;

  2 ex. Direcţia Administrarea Patrimoniului;
  1 ex. Direcţia Economică;

  1 ex. Biroul Juridic.
10 ex.

A.B.

